**1. KATOLÍCKY POZDRAV**

Pochválený buď Ježiš Kristus. Naveky Amen.

**2. DESATORO BOŽÍCH PRIKÁZANÍ**

1. Ja som Pán, tvoj Boh! Nebudeš mať okrem mňa iných bohov, ktorým by si sa klaňal.
2. Nevezmeš Božie meno nadarmo.
3. Pamätaj, že máš svätiť sviatočné dni.
4. Cti svojho otca a svoju matku.
5. Nezabiješ.
6. Nezosmilníš.
7. Nepokradneš.
8. Nebudeš krivo svedčiť proti svojmu blížnemu.
9. Nebudeš žiadostivo túžiť po manželke svojho blížneho.
10. Nebudeš túžiť po majetku svojho blížneho.

**3. ŠESŤ HLAVNÝCH PRÁVD**

1. Boh je len jeden.
2. V Bohu sú tri osoby: Otec, Syn a Duch Svätý.
3. Boží Syn sa stal človekom, aby nás vykúpil.
4. Boh je spravodlivý sudca: dobrých odmieňa a zlých trestá.
5. Duša človeka je nesmrteľná.
6. Božia milosť je na spásu potrebná.

**4. PÄTORO CIRKEVNÝCH PRIKÁZANÍ**

1. V nedeľu a v prikázaný sviatok sa zúčastniť na celej svätej omši.
2. Zachovávať prikázané dni pokánia.
3. Aspoň raz v roku sa vyspovedať a vo Veľkonoč. období prijať Oltárnu sviatosť.
4. Uzatvárať manželstvo pred tvárou Cirkvi.
5. Podporovať cirkevné ustanovizne.

**5. K SV. MICHALOVI ARCHANIELOVI**

Sv. Michal archanjel, bráň nás v boji, buď nám ochrancom proti zlobe a úkladom diabla. Pokorne prosíme, nech mu Boh ukáže svoju moc. A ty, knieža nebeských zástupov, Božou mocou zažeň do pekla satana a iných zlých duchov, ktorí sa na skazu duší potulujú po svete.

**6. MODLITBA ZA RODIČOV**

Bože dobrý, Bože milý, zachyť šepot mojich slov, dožič, aby dlho žili, žehnaj mojich rodičov. Žehnaj moje sestry, bratov, veď nás všetkých do neba, obdar že nás vierou svätou, neodlúč nás od seba.
Otec, mama pre nás žijú, v práci sily tratia, keď nás zbožne vychovajú, nech sa k tebe vrátia.

**7. DUŠA KRISTOVA POSVÄŤ MA**

Duša Kristova, posväť ma. Telo Kristovo, spas ma. Krv Kristova, napoj ma. Voda z boku Kristovho, obmy ma. Umučenie Kristovo posilni ma. Ó, dobrý Ježišu, vyslyš ma. Nedaj mi odlúčiť sa od teba. Pred zlým nepriateľom chráň ma. V hodinu mojej smrti povolaj ma. A daj mi prísť k tebe, aby som ťa so všetkými svätými chválil a velebil na veky vekov. Amen

**8. Božské čnosti**

1. Viera. 2. Nádej. 3. Láska.

**9. Mravné čnosti**

1. Rozvážnosť, 2. Spravodlivosť,

3. Statočnosť (Mravná sila), 4. Miernosť

**10. VZBUDENIE VIERY, NÁDEJE A LÁSKY**

Môj Bože, verím v teba, lebo si večná Pravda.

Môj Bože, dúfam v teba, lebo si nekonečné Milosrdenstvo.

Môj Bože, milujem ťa, lebo si sama Dobrota a Láska.

**11. Hlavné prikázanie**

Milovať budeš Pána, svojho Boha, z celého svojho srdca, z celej svojej duše, z celej svojej mysle a zo všetkých svojich síl a

svojho blížneho ako seba samého*.*

**12. ANJEL PÁNA**

Anjel Pána zvestoval Panne Márii.

R/. A ona počala z Ducha Svätého.

Zdravas', Mária...

Hľa, služobnica Pána.

R/ Nech sa mi stane podľa tvojho slova.

Zdravas', Mária...

A Slovo sa telom stalo.

R/. A prebývalo medzi nami.

Zdravas', Mária.

Oroduj za nás, svätá Božia Rodička.

R/. Aby sme sa stali hodní Kristových prisľúbení.

Modlime sa.

Bože, z anjelovho zvestovania vieme, že tvoj Syn Ježiš Kristus sa stal človekom; prosíme ťa, vlej nám do duše svoju milosť, aby nás jeho umučenie a kríž priviedli k slávnemu vzkrieseniu. Skrze Krista, nášho Pána. Amen.

**13. SEDEM HLAVNÝCH HRIECHOV**

1.pýcha, 2.lakomstvo, 3.smilstvo, 4.obžerstvo, 5.hnev, 6.lenivosť, 7.závisť

**14. SEDEM SVIATOSTÍ**

1.Krst, 2.Pokánie (sv. spoveď), 3.Eucharistia (sv. prijímanie), 4.Birmovanie, 5.Manželstvo, 6.Posvätná vysviacka (kňazstvo), 7.Pomazanie chorých.

**15. SEDEM DAROV DUCHA SVÄTÉHO**

1. Dar múdrosti, 2. rozumu, 3. rady, 4. sily,

5. poznania, 6. nábožnosti, 7. bázne voči Bohu

**16. OVOCIE DUCHA SVATÉHO**

Láska, radosť, pokoj, trpezlivosť, zhovievavosť, dobrota, láskavosť, vľúdnosť, vernosť, skromnosť, zdržanlivosť, čistota. (*Gal* 5, 22–23)

**17. TAJOMSTVÁ RADOSTNÉHO RUŽENCA**

1. Ktorého si, Panna, z Ducha Svätého počala
2. Ktorého si, Panna, pri návšteve Alžbety v živote nosila
3. Ktorého si, Panna, v Betleheme porodila
4. Ktorého si, Panna, v chráme obetovala
5. Ktorého si, Panna, v chráme našla

**18. TAJOMSTVÁ RUŽENCA SVETLA**

1. Ktorý bol pokrstený v Jordáne
2. Ktorý zjavil seba samého na svadbe v Kane
3. Ktorý ohlasoval Božie kráľovstvo a pokánie
4. Ktorý sa premenil na hore Tábor
5. Ktorý ustanovil Oltárnu sviatosť

**19. TAJOMSTVÁ BOLESTNÉHO RUŽENCA**

1. Ktorý sa pre nás krvou potil
2. Ktorý bol pre nás bičovaný
3. ktorý bol pre nás tŕním korunovaný
4. Ktorý pre nás kríž niesol
5. Ktorý bol pre nás ukrižovaný

**20. TAJOMSTVÁ SLÁVNOSTNÉHO RUŽEN**

1. Ktorý slávne vstal z mŕtvych
2. Ktorý slávne vystúpil do neba
3. Ktorý nám zoslal Ducha Svätého
4. Ktorý ťa, Panna, vzal do neba
5. Ktorý ťa, Panna, v nebi korunoval

21. Skutky telesného Milosrdenstva

1. Dávať jesť hladným.
2. Dávať piť smädným.
3. Prichýliť pocestných.
4. Odievať nahých.
5. Navštevovať chorých.
6. Poskytovať pomoc väzňom.
7. Pochovávať mŕtvych.

**22. Skutky duchovnÉho milosrd.**

1. Napomínať hriešnikov.
2. Poúčať nevedomých.
3. Dobre radiť pochybujúcim.
4. Tešiť zarmútených.
5. Trpezlivo znášať krivdu.
6. Odpúšťať ubližujúcim.
7. Modliť sa za živých a mŕtvych.

**23. Šesť hriechov proti Duchu Svätému**

1. Opovážlivo sa spoliehať na Božie milosrdenstvo.

2. Zúfať napriek Božiemu milosrdenstvu.

3. Odporovať poznanej kresťanskej pravde.

4. Závidieť svojmu blížnemu Božiu milosť.

5. Zatvrdzovať si srdce proti spasiteľnému napomenutiu.

6. Tvrdohlavo zotrvávať v nekajúcnosti.

**24. Donebavolajúce hriechy**

1. Úmyselná vražda.

2. Sužovanie chudobných, vdov a sirôt.

3. Zadržiavanie alebo skracovanie zaslúženej mzdy.

**25. Deväť cudzích hriechov**

1. Dávať radu na hriech.

2. Povzbudzovať iných na hriech.

3. Iným kázať hrešiť.

4. Súhlasiť s hriechom iných.

5. Pomáhať pri hriechu iných.

6. Mlčať pri hriechu iných.

7. Zastávať hriechy iných.

8. Netrestať hriechy iných.

9. Chváliť hriechy iných.

**26. Osem blahoslavenstiev**

1.Blahoslavení chudobní v duchu,

 lebo ich je nebeské kráľovstvo.

2. Blahoslavení plačúci,

 lebo oni budú potešení.

3. Blahoslavení tichí,

 lebo oni budú dedičmi zeme.

4. Blahoslavení lační a smädní po spravodlivosti,

 lebo oni budú nasýtení.

5. Blahoslavení milosrdní,

 lebo oni dosiahnu milosrdenstvo.

6. Blahoslavení čistého srdca,

 lebo oni uvidia Boha.

7. Blahoslavení tí, čo šíria pokoj,

 lebo ich budú volať Božími synmi.

8. Blahoslavení prenasledovaní pre spravodlivosť,

 lebo ich je nebeské kráľovstvo.

**27. RADUJ SA NEBIES KRÁĽOVNÁ**

Raduj sa, nebies kráľovná, aleluja,

lebo koho si nosila, aleluja,

z mŕtvych vstal, jak predpovedal, aleluja.

Pros, aby nás k sebe prijal, aleluja.

Raduj sa a veseľ sa, Panna Mária, aleluja.

Lebo Pán naozaj vstal z mŕtvych, aleluja.

Modlime sa

Bože ty si zmŕtvychvstaním tvojho Syna,

nášho Pána Ježiša Krista, potešil celý svet.

Prosíme ťa, daj, aby sme na príhovor

jeho Rodičky Panny Márie dosiahli radosti večného života. Skrze Krista, nášho Pána.

Amen.

**28. POD TVOJU OCHRANU**

Pod tvoju ochranu sa utiekame, svätá Božia Rodička. Neodvracaj zrak od našich prosieb, pomôž nám v núdzi a z každého nebezpečenstva nás vysloboď, ty, Panna slávna a požehnaná. Amen

**29. PREŽEHNANIE**

 V mene Otca i Syna i Ducha Svätého. Amen.

**30. MODLITBA PÁNA**

Otče náš, ktorý si na nebesiach,

posväť sa meno tvoje,

príď kráľovstvo tvoje,

buď vôľa tvoja ako v nebi, tak i na zemi.

Chlieb náš každodenný daj nám dnes

a odpusť nám naše viny,

ako i my odpúšťame svojim vinníkom,

a neuveď nás do pokušenia,

ale zbav nás Zlého. Amen.

**31. ANJELSKÉ POZDRAVENIE**

Zdravas', Mária, milosti plná, Pán s tebou,

Požehnaná si medzi ženami

a požehnaný je plod života tvojho Ježiš.

Svätá Mária, Matka Božia,

pros za nás hriešnych teraz

i v hodinu smrti našej. Amen.

**32. CHVÁLOSLOVIE**

Sláva Otcu i Synu i Duchu Svätému;

ako bolo na počiatku, tak nech je i teraz, i vždycky, i na veky vekov. Amen.

**33. APOŠTOLSKÉ VYZNANIE VIERY**

Verím v Boha, Otca všemohúceho, Stvoriteľa neba i zeme, i v Ježiša Krista, jeho jediného Syna, nášho Pána, ktorý sa počal z Ducha Svätého, narodil sa z Márie Panny, trpel za vlády Poncia Piláta, bol ukrižovaný, umrel a bol pochovaný, zostúpil k zosnulým, tretieho dňa vstal z mŕtvych vystúpil na nebesia, sedí po pravici Boha Otca všemohúceho. Odtiaľ príde súdiť živých i mŕtvych. Verím v Ducha Svätého, v svätú Cirkev katolícku, v spoločenstvo svätých, v odpustenie hriechov, vo vzkriesenie tela a v život večný. Amen.

**34. K ANJELOVI STRÁŽCOVI**

Anjel Boží, strážca môj, prosím ťa: vždy pri mne stoj! Pomocnú mi ruku daj, vo všetkom mi pomáhaj, aby som vždy, v každej chvíli, viedol život Bohu milý.
A tak tebou chránený, bol raz v nebi spasený. Amen.